b"\n_START_ARTICLE_\nOriol Tarrag\xc3\xb3\n_START_SECTION_\nBiografia\n_START_PARAGRAPH_\nVa cursar els seus estudis a l\xe2\x80\x99Escola Superior de Cinema i Audiovisuals de Catalunya (ESCAC), de la qual es va graduar amb el documental Pura (1999) despr\xc3\xa9s de rebre una beca per a una estada de sis mesos a l'escola superior polit\xc3\xa8cnica Ngee Ann Polytechnic de Singapur.\n_START_SECTION_\nCarrera professional\n_START_PARAGRAPH_\nAl seu retorn de Singapur, va treballar amb Guillermo del Toro en El espinazo del diablo (2001) i amb el seu company de l\xe2\x80\x99ESCAC Juan Antonio Bayona en diversos curtmetratges seus i despr\xc3\xa9s a El orfanato (2007). Posteriorment es va traslladar als Estats Units, on va ampliar la seva formaci\xc3\xb3 en postproducci\xc3\xb3 a la Universitat de Nova York i, d\xe2\x80\x99all\xc3\xa0, va viatjar a Londres on va treballar de muntador de so._NEWLINE_De tornada a Barcelona, va fundar el seu propi estudi i va comen\xc3\xa7ar a col\xc2\xb7laborar amb directors com Jaume Balaguer\xc3\xb3, Kike Ma\xc3\xadllo, Denis Villeneuve o Daniel Monz\xc3\xb3n, aix\xc3\xad com en les seg\xc3\xbcents entregues de Juan Antonio Bayona._NEWLINE_Actualment compagina la seva feina en postproducci\xc3\xb3 de so des del seu estudi Coser y Cantar amb la doc\xc3\xa8ncia a l\xe2\x80\x99ESCAC i col\xc2\xb7labora amb altres programes de la Universitat de Barcelona. A m\xc3\xa9s a m\xc3\xa9s, participa de diversos projectes en estudis dels Estats Units, el Canad\xc3\xa0 i Anglaterra."